  О Б Щ И Н С К И  С Ъ В Е Т  П Р И М О Р С К О

                    Н А Р Е Д Б А 

за управление и стопанисване на зелената система на територията на община Приморско-2008год.

ГЛАВА ПЪРВА

Общи положения
  Чл.1. настоящата Наредба се издава на основание чл.22 от ЗМСМА с цел стопанисване на зелената система и определя задълженията на гражданите и организациите при ползване на озеленените площи и декоративната дървесна и храстова растителност в тях на територията на община Приморско.

  Чл.2. Предмет на тази Наредба е организацията на изграждане, стопанисване, опазване и налагане на санкции при управлението на зелената система на територията на община Приморско.

  Чл.3. Зелената система по смисъла на тази Наредба обхваща: 

1.озеленените площи за широко обществено ползване, предназначени за трайно задоволяване на обществени потребности от национално или общинско значение - паркове, градини, улично озеленяване.

2. озеленените площи за ограничено обществено ползване в имотите за жилищни, вилни, обществени, производствени, курортни и спортни сгради и комплекси, както и озеленените площи с друго специфично предназначение - гробищни паркове, ботанически градини, дендрариуми, зоопаркове, защитни насаждения.

3. Територии определени за зелени по действащия ОУП и ПУП

  Чл.4./1/. По реда на тази Наредба се установяват и обезщетяват всички вреди, причинени на озеленените площи и декоративната растителност от граждани, стопански и обществени организации, органи на местното самоуправление и държавни органи.

  /2/. По този ред се определят и присъждат обезщетения срещу юридически и физически лица, които солидарно с причинителя или лично отговарят за неговите действия.

  Чл.5./1/. Не поднадлежат на установяване и обезщетяване по реда на тази Наредба вреди, които са причинени от природни бедствия.

  /2/. В случаите, когато по друг номативен акт се предвижда специализиран ред за установяване на щети или нарушения на озеленени площи и растителността в тях, се прилага съответния нормативен акт.

  Чл.6. За опазване на озеленените площи и декоративната дървесна и храстова растителност в тях от негативното въздействие на вредни вещества и замърсители, водите и почвата в количества над допустимите норми се прилага Закона за водите и Закона за опазване на околната среда .

ГЛАВА ВТОРА

Органи за управление и контрол
  Чл.7. Община Приморско, чрез Служба “Опазване на околната среда”, е органът, който отговаря, ръководи, дава становища, съгласува и контролира всички възникнали въпроси и проблеми, отнасящи се до зелената система на нейната територия.

  Чл.8. Управлението и финансирането, проучването, проектирането, изграждането, стопанисването и опазването на тази част от зелената система, която е разположена върху общински терени се осъществява от Община Приморско или на принципа на публично- частно партньорство .

  Чл.9. Служба “Опазване на околната среда” дава становище по всички действия от градоустройствено и инвестиционно естество, провеждани от главния архитект, други общински и държавни органи или институции и частни лица, които засягат елементите на зелената система на община Приморско.

  Чл.10. Община Приморско ежегодно формира и разпределя общинските бюджетни средства за управление, изграждане, стопанисване и опазване на общинските озеленени площи.

  Чл.11. Служба “Опазване на околната среда” дава становище за разполагането на обекти на разносна търговия в общинските озеленени площи, без да се засягат затревени и залесени площи. Разрешението се подписва от кмета на общината.

  Чл.12. Служба “Опазване на околната среда” дава становище по организирането на масови прояви в общинските озеленени площи от обществени и други организации, които се разрешават от кмета на общината след внасяне на такса за ползването на парковата територия и изплащане на обезщетения за нанесените повреди на озеленените площи, ако има такива.

ГЛАВА ТРЕТА

Организация на управлението на зелената система и нейните елементи
  Чл.13. Зелената система на община Приморско се организира и управлява на базата на ОУП и ПУП

  Чл.14. Измененията в предназначението на отредените за озеленяване площи според действащите ОУП и ПУП се извършват само по реда на ЗУТ и Наредба №7 от 22.12.03г за правила и нормативи за устройство на отделните видове територии и устройствени зони, след обществено обсъждане и след съгласуване с Служба РИОСВ – Бургас и прието с Решение на Общински съвет-Приморско.

  Чл.15./1/ За всички общински озеленени площи се изготвят регулационни планове, които третират площта им като парцел, в който се забранява строителството на допълнителни обекти за обществено обслужване, спорт и атракции, освен предвидените такива в чл.62, ал.7 от ЗУТ.

/2/ Проектите за подробни устройствени планове задължително се придружават от необходимостта по Наредба №8 “Наредба за обем и съдържание на устройствените планове и материали”

/3/ В инвестиционните проекти на сгради и съоръжения на техническата инфраструктура се предвиждат и необходимите мероприятия за благоустрояване на урегулирания поземлен имот, в който се намират с оглед на функционалното предназначение и правилната експлоатация на сградите и обектите.

  Чл.16. Всички проекти, ремонтни и строителни работи по техническата инфраструктура, засягащи елементите на зелената система, се съгласуват с Служба “Опазване на околната среда”, като таксата за съгласуване и сумата за обезщетение, ако се унищожават елементи на озеленените площи, се внасят предварително в общинския бюджет.

  Чл.17. При уважаване на постъпилите в Служба “Опазване на околната среда” молби за отсичане на дървета или кастрене на клони, разрешение за това се издава, след като лицето, подало молбата, представи документ, че е внесло в общината определната такса за обезщетение според тарифата в настоящата Наредба.

ГЛАВА ЧЕТВЪРТА

Изграждане на зелената система
  Чл.18. Изграждането на нови обекти на зелената система на общината се извършва въз основа на утвърден ОУП или ПУП, включващи терени за озеленени площи.

  Чл.19. Изготвените подробни паркоустройствени проекти се приемат и одобряват на експертен съвет към Служба “Опазване на околната среда”, назначен със заповед на Кмета.

ГЛАВА ПЕТА

Стопанисване на зелената система
  Чл.20. Организацията на финансирането , категориите по интензитет на стопанисване и контролът върху качественото им изпълнение в общинските озеленени площи се извършва от общината въз основа на одобрените технологични нормативни и месечни работни планове.

  Чл.21. Стопанисването на общинските озеленени площи се възлага на общинско предприятие, съгласно ЗОС.

  Чл.22. Стопанисването на озеленената територия, включително и поддържането на чистота в радиус от 50 метра около обектите за обществено обслужване, спорт и атракции, разположени в общинските озеленени площи е задължение на фирмите, които ги експлоатират.

ГЛАВА ШЕСТА

Опазване на озеленените площи и декоративната растителност

Раздел първи

Опазване на озеленените площи
  Чл.23. При възлагане разработването и прилагането общите и подробните устройствени планове, по силата на тази Наредба изцяло се запазват съществуващите паркоустройствени обекти и териториите, предвидени за озеленяване.

  Чл.24. Засегнатите по изключение озеленени площи при изменение на устройствените планове на различни нива, задължително се компенсират с допълнителни терени за озеленяване, отговарящи на нормативите за съответните обекти.

  Чл.25./1/. Общинските озеленени площи и декоративната растителност в тях се опазват от общината въз основа на настоящата Наредба.

  /2/. За опазване на декоративната растителност в общинските озеленени площи, както и дърветата, храстите, тревните площи и цветята в озеленените площи, по улиците, площадите и другите пешеходни пространства се забранява:

1.  нанасяне на повреди върху дърветата и храстите, причинени от чупене и рязане на клони, забиване на пирони, метални и други предмети, нараняването на кората, палене на огън, насипване на осолен сняг върху стъблата и други;

2.  късането и изкореняването на цветя и повреждането на цветни фигури;
3.  ходенето по тревните площи, с изключение на определените за това места, използването им за пикник и опъването на палатки, преминаването на превозни средства през тревните площи и паркирането им в тях, събирането на семена, плодове, резници, брането на билки, тревисти растения и други повреди на растителността;
4.  пускането на свобода и воденето на кучета и други домашни животни в озеленените площи, детските площадки, училищните дворове и лечебните заведения, поляните за игра и плажа и в другите елементи на общинските озеленени площи;
5.  нанасянето на повреди на парковата мебел, съоръженията, настилките, подпорните стени, водните площи, чешмите, изграждането на паркинги, автокъщи и други;
6.  Разлепването на рекламни материали по дърветата;
7.  изхвърлянето на отпадъци извън определените за целта съдове и тяхното, както и на отпадъчна растителна маса, транспортиране с открити превозни средства без предохранителни мерки срещу тяхното разпиляване;
  /3/. Озеленените площи и декоративната дървесна и храстова растителност, разположени в недвижими имоти, които не са общинска собственост, се опазват от собствениците им, което включва и полагане на необходимите грижи за растителността.

Раздел втори

Опазване на декоративната растителност
  Чл.26. На територията на общината се забранява отсичането или изкореняването на дървета с историческо значение и дървета, обявени за защитен природен обект, независимо от собствеността им.

  Чл.27. За опазване на растителността и създаване на нормални условия за нейното развитие при новоизградените обекти се спазват нормативно определените разстояния от стъблата на дърветата и храстите до проводи, съоръжения и сгради съгласно Приложението към Наредбата.

  Чл.28. При ново засаждане на дървесна растителност в парцелите е необходимо да се спазват минималните отстояния на декоративните дървета от регулационните линии към съседите, определени от Закона за собствеността и Наредба № 7 от 22.12.03г. за прадвила и нормативи за устройство на отделните видове територии и устройствени зони.

  Чл.29. Храстовите видове се засаждат без ограничение за отстояване от границите на имота. На регулацинната линия се допуска оформяне на растителна ограда (жив плет) в съответствие с Наредба № 7 от 22.12.03г. за прадвила и нормативи за устройство на отделните видове територии и устройствени зони.

  Чл.30./1/. Процедурите по премахването на декоративни дървета в собствен имот и в дворната част на етажна собственост се провеждат при условия и по реда на настоящата Наредба само по общо съгласие на собствениците, освен ако няма някакъв друг договор.

  /2/. При несъгласие на всички собственици, всеки собственик, съответно участник в етажна собственост, може да иска по съдебен ред премахването на дървесната растителност, която влошава недопустимо условията на ползване на неговия имот.

  Чл.31./1/. Вредите, причинени в резултат на отсичане или кастрене на дървета, се заплащат на собствениците от юридическото или физичиското лице, поискало премахването им.

  /2/. Оценката на щетите върху растителността се извършва съгласно тарифата в Наредбата от специалист в Служба “Опазване на околната среда”.

  Чл.32./1/. По искане на заинтересованите граждани, с писменно разрешение от кмета на общината или упълномощено от него лице се допуска:

1.  въз основа на техническа експертиза преместване на дървета, засадени на по-малко разстояние до регулационната граница от нормативно установеното.

2.  въз основа на преценка на представител на Служба “Опазване на околната среда” отсичането на клони на дървета, които преминават в съседен имот.
  Чл.33./1/. Разрешение за преместване или премахване на декоративна дървесна и храстова растителност в недвижими имоти на територията на община Приморско се дава в следните случаи:

1.  за строителство, ремонт и реконструкция на всички видове обекти при доказана невъзможност за запазване на озеленените площи и за запазване или преместване на декоративната растителност в тях;

2.  за реконструкция на озеленените площи и реконструкция на съществуващи паркови растителни композиции по утвърдените проекти;
3.  за премахване на изсъхнали и болни дървета, както и дървета, застрашаващи сигурността на гражданите, безопасността на днижението, сградите, съоръженията и инженерната инфраструктура;
4.  при премахване на последиците от производствени аварии и природни бедствия;
5.  При прилагане на проекти за вертикално планиране
  /2/. Разрешение за премахване, преместване или окастряне на декоративна дървесна и храстова растителност се издават от:

1.  кмета на община Приморско за декоративната растителност в недвижими имоти по чл.34./1/.т.1;

2.  началникът на Служба “Опазване на околната среда” за окастряне на дървета по чл.34./1/ т.2 и 3;
3.  копия от разрешенията се изпращат в РИОС – Бургас;
  /3/. За растителтност в озеленените площи, обявени за защитени обекти или паметници на културата се изисква предварително съгласие на Министерството на околната среда и водите (МОСВ) чрез РИОС - Бургас и Националния институт за паметници на културата (НИПК).

  Чл.34. Разрешение за премахване, преместване или окастряне на декоративна дървесна или храстова растителност се издава след:

1.  писмена молба на инвеститора, стопанина или собственика на озеленените площи и декоративна растителност по чл.34 /1/ т.1;

2.  писмена молба от собственика, стопанина или инвеститора по чл.32 /1/ т.2 до Служба “Опазване на околната среда”;
3.  писмена молба от собственика, стопанина инвеститора или по други сигнали и институции до Служба “Опазване на околната среда” за дърветата по чл.32 /1/ т.3;
4.  писмена молба или аварийни сигнали за окастряне или отсичане дървета до кмета на общината;
  Чл.35./1/. Подлежащата на премахване или преместване декоративна дървесна и храстова растителност се оценява по тарифата на Наредбата.

  /2/. С полученият дървесен или друг материал разполага собственикът.

  /3/. Когато декоративната дървесна и храстова растителност е общинска собственост, а искането за нейното премахване или преместване е направено от друг субект, стойността на оценката на засегнатата растителност се внася от него в община Приморско и той се задължава да възстанови премахнатия обект в петорен размер на  посочено от Службата “Опазване на околната среда” място.

  /4/. Когато нарушителят на настоящата Наредба не е собственик на озеленената площ, дървесна и храстова растителност, обезщетението по ал.1 се заплаща на собственика.

  /5/. Собствениците на частни имоти не заплащат обезщетения за отсечена растителност в техния парцел, освен в случаите на чл.27, когато при нарушение те се наказват с наказателно постановление от РИОС – Бургас.

  Чл.36./1/. Премахването или преместването на дървета и храсти по чл.34/1/ т.1 и 2, за които разрешение, се извършва от инвеститора или собственика.

  /2/. Дърветата по чл.34/1/ т.3 и 4 се премахват незабавно от собственика, стопанина или аварийните служби, които уведомяват в тридневен срок Служба “Опазване на околната среда” за извършената работа.

  Чл.37. Експертната оценка за състоянието на растителността в общинските озеленени площи се извършва от специалист в Служба “Опазване на околната среда”, а когато те са паметник на културата или защитен природен обект, оценката се съгласува с НИПК и РИОС – Бургас.

Раздел трети

Административно-наказателни разпоредби
  Чл.38./1/. За всички причинени вреди виновните лица заплащат обезщетение:

1. Когато причинените щети са отстраними, обезщетението се определя съгласно приложената към наредбата тарифа, но не по-малко от необходимите разходи за възстановяването им.

2. Когато причинените щети са неотстраними се заплаща съответното предвидено в Тарифата обезщетение в троен размер. 
3. При повторно нарушение от същия характер на един и същ нарушител в срок до три години от влизането на наказателното постановление се налага глоба в размер до 5 пъти стойността на обезщетението.

     /2/. Нарушителите на Наредбата за реда и начина на изграждане и стопанисване на зелената система на община Приморско се санкционират с глоба в размер до 5 000.00 лева/ 2556.46 евро, а за ЕТ и юридически лица до 50 000.00лева/ 25 564.59 евро.
    /3/. Наказанията по реда на ал.1 и 2 се налагат, ако за извършеното нарушение не предвижда по-тежко наказание по друг нормативен акт.

  Чл.39. За явно маловажни случаи на нарушение на Наредбата, установени при извършването им, овластените за това органи налагат на място срещу квитанция глоба от 10 лева/5.11 евро до 50 лева/ 25.56 евро.

  Чл.40. Когато с нарушението са причинени вреди на озеленените площи, които не са разположени на общински терени, обезщетението се изплаща на съответния собственик.

  Чл.41./1/. Нарушенията по Наредбата се констатират с акт от контролните органи или упълномощените длъжностни лица.

  /2/. Въз основа на акта кмета на общината издава наказателно постановление.

  /3/. Установяването на нарушенията, определянето на наказателно отговорните лице, издаването, обжалването и изпълнението на наказателните постановления се извършва по реда на Закона за административните нарушения и наказания.

  Чл.42./1/. С наказателно постановление се присъжда глоба, обезщетение или изземване на незаконно придобити материали и отнемане на инструментите, с които е извършено деянието.

  /2/. Наказателното постановление или квитанция не подлежи на обжалване, когато глобата и обезщетението поотделно не надвишава 10 лева.

  Чл.43./1/. Събраните суми от глоби, обезщетения и от продажба на иззетите материали и инструменти се внасят в приход на общинския бюджет.

  /2/. Набраните средства по прилагането на настоящата Наредба се внасят в специална сметка в община Приморско и се изразходват за поддържане и ремонт на общинските озеленени площи.

  Чл.44. Задължения и контрол по настоящата Наредба имат и извършват Служба “Опазване на околната среда” и специалното звено за контрол.

Раздел четвърти

Тарифа за размера на обезщетенията за причинени вреди на зелената система и растителността на територията на община Приморско
  Чл.45./1/. По тази тарифа се определя размерът на обезщетенията за причинени вреди на зелената система при:

1.  строителството и реконструкцията на обекти от високо, ниско и подземно строителство, когато се засягат общински озеленени площи.

2.  строителство и реконструкция на обекти от високо, ниско и подземно строителство, когато налага премахването на дървесна и храстова растителност.

  /2/. Нарушения: За причинени вреди по ал.1 се заплащат следните обезщетения:

	1
	тревни площи за дка
	І категория

ІІ категория

ІІІ категория

ІV категория
	1100лв./562.42 евро
800 лв./409.03 евро
500 лв./255.65 евро
300 лв./153.39 евро

	2
	летни цветя за кв.м.
	І категория

ІІ категория

ІІІ категория
	 120 лв./61.36 евро
 70 лв./35.79 евро
 40 лв./20.45 евро

	3
	перенни цветя за 1 бр.
	
	  5 лева/2.56 евро

	4
	почвопокривна растителност за 1 кв.м
	
	200 лева/102.26 евро

	5
	жив плет – широколистен /1м/
	до 5 години

над 5 години
	 500 лв./255.65 евро
1000 лв./511.29 евро

	6
	жив плет – иглолистен /1м/
	до 5 години

над 5 години
	 700 лв./357.90 евро
1200 лв./613.55 евро

	7
	рози за 1 бр.


	до 3 години

над 3 години
	 30 лв./15.34 евро
 50 лв./25.56 евро

	8
	широколистни храсти за 1 бр.
	до 5 години

до 10 години

над 10 години
	 50 лв./25.56 евро
 70 лв./35.79 евро
 110 лв./56.24 евро

	9
	иглолистни и вечнозелени храсти за 1 бр.
	до 5 години

до 10 години

над 10 години 
	 100 лв./51.13 евро
 150 лв./76.69 евро
 200 лв./102.26 евро

	10
	Иглолистни  дървета
	височина

в метри
	добро

състояние

стойност

в лева
	отлично 

състояние

стойност в лева

	бързорастящи: лъжекипарис, веймунтов и морски бор, гинко, лиственица
	2,5 - 4,5

4,5 - 7,5

над 7,5
	500 лева/

255.65 евро
 750 лева/ 383.47 евро
 1250 лева/ 639.11 евро
	750лв./ 383.47евро 
1000 лв./ 511.29евро
1500 лв./ 766.94евро

	умерено растящи: бял и черен бор, смърчове, ела, туя, конколорка, кедра, мура и др.
	2,5 - 4,5

4,5 - 7,5

над 7,5
	60 лева/

30.68 евро
80 лева/ 40.90 евро
 155 лева/
79.25 евро
	 700 лева/
357.90евро

 950 лева/ 485.73евро
1750 лева/ 894.76евро

	бавнорастящи: биота, хвойна, либоцедрус, цуга, тис и др.
	2,5 - 4,5

4,5 - 7,5

над 7,5
	 80 лева/ 40.90 евро
 90 лева/ 46.02 евро
175 лева/ 89.48 евро
	 90 лева/
46.02 евро

100 лева/ 51.13 евро
200 лева/ 102.26евро

	
	Широколистни дървета

вид
	височина

в метри
	добро състояние стойност в лв
	оотлично ссъстояние

стойност

вв лв

	много бързо растящи: айлант, акация, върба, тополи, чинар, пауловния, албиция и др.
	4,5 - 5,0

над 5,0
	 750 лева/ 383.47 евро
1000 лева/ 511.29 евро
	1000 лева/
511.29евро

1500 лева/ 766.94евро

	бързорастящи: бреза, елша, ясен, трепетлика, американски дъб, софора, смокиня, лаврово дърво, райска ябълка и др.
	3,0 - 6,0

над 6,0
	 750 лева/ 383.47 евро
1000 лева/ 511.29 евро
	1000 лева/
511.29евро

1500 лева/ 766.94евро

	умеренорастящи: бук, бряст, зимен и летен дъб, клен, липа, собрус, орех, кестен, японска мушмула, маслина, трахикарпус, магнолия и др.
	3,0 - 6,0

над 6,0
	1000 лева/ 511.29 евро
1500 лева/ 766.94 евро
	1500 лева/ 766.94евро
2000 лева/ 1022.58 евро


  Чл.46. При навлизане, спиране или паркиране на автомобили в озеленените площи, освен на разрешените за това места, се заплаща глоба от 100 лева/51.13 евро.

  Чл.47. При повреждане на паркови сгради, съоръжения и декоративни дървета се заплаща глоба от 100лв./51.13 евро до 1000 лева/511.29 евро.

  Чл.48. При упражняване на спортове в озеленените площи, които застрашават посетителите им или създават неудобства, освен в разрешените за това места, се заплаща глоба от 10 лева/5.11 евро.

  Чл.49. При паша на домашни животни, унищожаване на декоративни растения или неразрешено косене на трева в озеленените площи се заплаща глоба от 50лв./25.56 евро до 250 лева/127.82 евро.

  Чл.50. При пускане на свобода на кучета в озеленените площи, по детски площадки, поляни за игра или плаж, цветни фигури, се заплаща глоба от 50 лева/25.56 евро.

  Чл.51. При монтиране в озеленените площи  без разрешение на обекти за търговия, палатки и каравани, освен на разрешените за това места, се заплаща глоба от 500лв./255.65 евро до 2 000 лева/ 1022.58 евро.

  Чл.52. При продажба без разрешение в озеленените площи на всички видове стоки, извършване на занаятчийски услуги, устройване на забавления и провеждане на митинги и събрания се заплаща глоба от 50лв./25.56 евро до 500 лева/255.65 евро с конфискация на стоката и търговския инвентар.

  Чл.53. При замърсяване на озеленените площи с отпадъци от всякакво естество, включително и кучешки екскременти, се заплаща глоба от 50лв./25.56 евро до 250 лева/127.82 евро.

  Чл.54. При направа на открити огнища в озеленените площи, освен на определените за това и разрешени места, се заплаща глоба от 200 лева/102.26 евро.
  Чл.55. При чупене на детските съоръжения за игра в озеленените площи се плаща глоба от 200лв./102.26 евро до 2000 лева/1022.58 евро.

  Чл.56. Експертната оценка за състоянието на растителността включва:

1.  определяне на декоративния вид с преценка за неговата екологична и естетическа стойност, ландшафтна съвместимост и изисквания към поддържането;

2.  характеристика на местоположението и определяне на основните екологични, естетически и инженерни функции на декоративния вид и степен на тяхната значимост в зависимост от особеностите на заобикалящата го среда;

3.  информация за възрастта и жизнеността на декоративния вид с преценка за здравословното състояние на стъблото, клоните, листната маса, симптоми на заболяване, наличие на вредители, влияние от екологичните условия на околната среда;

4.  преценка за стойността на грижите, полагани за развитието и поддържането на декоративния вид;

5.  заключение с конкретни предложения - да се запази и проведат мероприятия за подобряване на неговото състояние, да се премести, да се подмени с друг екземпляр или да се премахне;

ПРЕХОДНИ И ЗАКЛЮЧИТЕЛНИ РАЗПОРЕДБИ

 
§1. След датата на въвеждане на еврото в Република България, размерът на всички парични стойности, посочени в български лева, се превалутират и закръгляват в евро, съобразно реда по чл.12 и чл.13 от Закона за въвеждане на еврото в РБ.
           Наредбата се према на основание чл. 21, ал. 1, т. 23 и ал. 2 от Закона за местното самоуправление и местната администрация (ЗМСМА) и на чл.62, ал.10 от Закона за устройство на територията (ЗУТ).


Наредбата влиза в сила на 16.04.2008год. и е приета с Решение №806/27.03.2008год.

  -
Изм. и доп. с Решение №233/27.02.2025г. – нов §1 в ПЗР
                   П Р И Л О Ж Е Н И Е

НОРМАТИВНИ ИЗИСКВАНИЯ ЗА ОТСТОЯНИЕТО НА ДЕКОРАТИВНАТА РАСТИТЕЛНОСТ ОТ ПРОВОДИ, СЪОРЪЖЕНИЯ  И СГРАДИ

	
	      вид на съоръжението
	Минимални разстояния до стъблата в метри


	

	
	
	дървета
	храсти

	1
	До външни стени на сгради и съоръжения
	5,0
	1,50

	2
	От бордюри на тротоари и паркови алеи
	0,7
	0,5

	3
	От ръбове на пътни платна, укрепени банкетни ивици и основа на канавки
	2,0
	1,0

	4
	От основата на ръбовете на откоси и тераси
	1,0
	0,50

	5
	От стълбовете на осветителни мрежи и естакади
	4,0
	

	6
	От основата на ръбовете на подпорни стени
	3,0
	1,0

	7
	От стените на канализационни стени
	2,0
	1,0

	8
	От стените на проходими и непроходими инсталационни коректори
	2,0
	1,0

	9
	От водопроводи и дренажи
	1,0
	

	10
	От подземни електрокабели до 2,5 КV
	2,0
	0,7

	11
	От подземни електрокабели над 2,5 КV
	3,0
	2,0

	12
	От слаботокови кабели
	1,50
	0,7

	13
	От горната част на подземни колектори до повърхността на почвата
	1,0
	0,5

	14
	От надземни улични линии - слаботокови и проводници с ниско напрежение до короната на дърветата
	1,5
	


ЗАБЕЛЕЖКА: Изискванията за отстояване на декоративна растителност от въздушни електролинии се определят от Правилника за устройство на електрически уреди

